NaiveNeuron/SloPal huggingface dataset:
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 87, proti žiadny, zdržalo sa 36. Konštatujem, že sme tento návrh schválili. Teraz budeme hlasovať o bode 10 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa (tlač 836). Spravodajkyňou je členka výboru pre sociálne veci poslankyňa Lucia Drábiková, prosím ju, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov a ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 836.)
P. Hrušovský, predseda NR SR: (2003-12-11):
Nech sa páči, pán poslanec Mikuš.
B. Bugár, podpredseda NR SR: (2003-09-18):
M. Juščík, poslanec: Ďakujem za slovo. Vážené kolegyne, kolegovia, pred štyrmi dňami stadiaľ odišiel pápež. A my dnes prerokúvame zákon, o ktorom môžeme hovoriť a prirovnať ho tak trošku k revanšu. Kresťansky zabudli sme, že treba aj odpúšťať. Keď Ježiša Krista križovali a ho bili, pľuli naňho a on zvolal k otcovi: „Otče, odpusť im, nevedia, čo činia!“ Páni, otvárate stále Pandorinu skrinku. Ja sa pýtam všetkých, dokedy ju chcete otvárať? Dokedy chcete tú skrinku otvárať a sa ňou obhajovať? Už som tu v tomto parlamente povedal, nikomu stromy nerastú do neba, ani vám neporastú. A toto, čo povedal môj kolega Ondriaš... (Ruch v sále.)
Jurinová, Erika, podpredsedníčka NR SR (2014-11-25):
Ďakujeme, pán poslanec. Na vaše vystúpenie je jedna faktická poznámka. Uzatváram možnosť prihlásiť sa faktickou poznámkou. Nech sa páči, pán poslanec Mihál.
Jurinová, Erika, podpredsedníčka NR SR (2014-12-11):
Dávam slovo spravodajcovi, ktorý sa chcel tak isto vyjadriť na záver rozpravy.
M. Číž, podpredseda NR SR: (2008-02-15):
(Hlasovanie.) Prítomných 121 poslancov, za 75, proti 24, zdržalo sa 20, nehlasovali 2. Konštatujem, že tento návrh pána poslanca Senka sme schválili.
Bugár, Béla, podpredseda NR SR (2011-07-01):
Ďalej v rozprave vystúpi pán poslanec Jarjabek. Nech sa páči, máte slovo a potom otvorím možnosť prihlásiť sa do rozpravy, teda ústne. Nech sa páči.
Kočiš, Eduard, poslanec NR SR (2023-06-23):
Veľmi pekne ďakujem za slovo, pán predsedajúci. Áno, aj ja som za unitárny systém, teda za jeden systém zdravotného poistenia, to znamená jednu silnú zdravotnú poisťovňu. To, že niektorí kolegovia majú iný názor, že trh všetko vyrieši alebo konkurencia, je fajn, ale ja sa pýtam, ako pacient, ako zdravotnícky personál, či už vyšší, či už nižší, pocítili adekvátne, a hlavne nie kvantitou, ale hlavne tou kvalitou, to, že na Slovensku je trhové hospodárstvo v rámci zdravotného systému. Ja si myslím, že nijako. Prvým základným problémom sú naozaj financie a plat, finančné ohodnotenie zdravotníckych pracovníkov a zdravotníckeho personálu, či už sa budeme baviť od toho najnižšieho, teda od opatrovateľov, ošetrovateliek, sanitárov cez zdravotné sestry až po lekársky personál, ale druhým najväčším problémom, ktorý je tu nie dvanásť rokov, nie pätnásť, ale cez dvadsať rokov neriešený, je problém nedostatočného a veľmi zle nastaveného vzdelávania v rámci stredného zdravotníckeho školstva. Na Slovensku máme momentálne tridsať stredných zdravotníckych škôl. Ja naozaj dlhé mesiace veľmi intenzívne komunikujem s Asociáciou stredných zdravotníckych škôl a musím naozaj veľmi pekne poďakovať všetkým riaditeľom a všetkým riaditeľkám, s ktorými sa naozaj komunikuje skvelo, a pevne verím, že od októbra začneme možno niečo, čo bude takou malou revolúciou v rámci vzdelávania stredného zdravotníckeho školstva a stredného zdravotníckeho personálu. Čiže navýšiť počet zdravotníckych pracovníkov je priorita, ktorej sa musíme venovať, pretože v priamom systéme nám chýba cez 5-tisíc zdravotných sestier a pôrodných asistentiek a tie nenaberieme ani z Ukrajiny, ani z Bieloruska, ani odnikiaľ, musíme si doma vychovať.
P. Hrušovský, predseda NR SR: (2005-12-14):
(Hlasovanie.) 136 prítomných, 70 za, 26 proti, 40 sa zdržalo. Schválili sme návrh.
Laššáková, Jana, podpredsedníčka NR SR (2013-09-25):
Na vystúpenie pána poslanca s faktickými poznámkami traja páni poslanci: pán poslanec Jarjabek, Jasaň a Mezenská. Končím možnosť prihlásiť sa s faktickými poznámkami. Nech sa páči, pán poslanec Jarjabek.
M. Kotian, poslanec: (2007-02-07):
Pán predsedajúci, dajte hlasovať spoločne o bodoch 1, 2, 3 spoločnej správy s odporúčaním gestorského výboru schváliť.
O. Nachtmannová, poslankyňa: (2009-03-11):
Kríza dokazuje, že reálne vytvorené hodnoty musia byť bázou zdravého fungovania spoločnosti a nie virtuálna realita, nie nejaká fikcia. Nie je predsa normálne a určite nie dlhodobo udržateľné, aby sprostredkovatelia hodnôt mali vyššie benefity ako ľudia, ktorí tieto hodnoty vytvárajú, či už v materiálnej, alebo duchovnej forme. Ďakujem. (Potlesk.)
Kondrót, Maroš, poslanec NR SR (2018-05-28):
Ďakujem pekne. Vážená pani podpredsedníčka, pani predkladateľka, kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov. Máme to ako tlač 975. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 31 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, otvorte, prosím, všeobecnú rozpravu.
Gaborčáková, Soňa, poslankyňa NR SR (2017-12-12):
Vážený pán predsedajúci, kolegovia, kolegyne, v rozprave vystúpila pani poslankyňa Krištúfková. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-02-15):
S faktickou pán poslanec Pročko.
Grendel, Gábor, poslanec NR SR (2019-09-13):
Ďakujem pekne. Politika je aj o gestách, samozrejme, a v tomto slúži ku cti pánovi premiérovi, že neurobil to gesto, ktoré robieval jeho predchodca pán Fico, ktorý vždy, keď sme ho chceli odvolať, tak sa zdvihol a odišiel. Ale rovnakým gestom je aj to, ako sa stranícky šéf pána premiéra stavia k tejto schôdzi. Keď sme túto schôdzu zvolávali, tak pán predseda Fico povedal, že poslanecký klub strany SMER bude predsedu vlády Pellegriniho brániť pred opozíciou všetkými dostupnými prostriedkami. Tak ak toto sú všetky dostupné prostriedky poslaneckého klubu strany SMER (reakcia z pléna), tak to s vami ide naozaj... (Prerušenie vystúpenia predsedajúcim.)
Klus, Martin, poslanec NR SR (2016-06-21):
Podobne, ako tu bolo naznačené niektorými predrečníkmi, aj ja som v tejto rokovacej sále nováčikom a priznám sa, že napriek tomu, že som si myslel, že tomu celkom rozumiem, ako celý legislatívny proces prebieha... (Neutíchajúci ruch v sále a prerušenie vystúpenia predsedajúcim.)
Mihál, Jozef, podpredseda vlády a minister práce, sociálnych vecí a rodiny SR (2011-12-01):
Ďakujem, pán predsedajúci. Sú to skrátka princípy, pokiaľ ide o spoluúčasť rodinných príslušníkov, pokiaľ ide o nastavenie ochrany príjmu, ktoré boli zavedené v roku 2008, a nijakým spôsobom ich nemeníme, ani meniť nechceme, pretože tak to považujeme v danej chvíli za správne. Ak budeme hovoriť o veľkej novele, o systémovej novele, o systémových zmenách, nech sa páči, tam tú diskusiu je možné otvoriť. Ale tu v tomto momente to nemá zmysel, pretože by to mohlo znamenať ďalšie výpadky, pokiaľ ide o príjmy samospráv. A predsa táto novela má riešiť nedostatočné financovanie, problémy, ktoré samosprávy majú. Preto verím, že zmeny, ktoré sú navrhnuté v tejto novele vrátane poslaneckého návrhu, ktorý predniesla pani Blahová, táto snemovňa podporí a zákon schváli. Ďakujem.
M. Hort, podpredseda NR SR: (2009-04-22):
V tejto chvíli dávam slovo tým, ktorí sa prihlásili s faktickými poznámkami na vaše vystúpenie. A to je pán poslanec Vladimír Palko, Rudolf Bauer, František Mikloško, Eduard Kukan, Pavol Kubovič, Jozef Halecký, Daniel Lipšic, Magdaléna Vášáryová. Páni technici, je to posledná? Áno? Takže celkom osem poslancov a poslankýň sa hlási. Slovo má pán poslanec Vladimír Palko. Uzatvoril som tým, samozrejme, možnosť prihlásiť sa s faktickými poznámkami. Nech sa páči.
M. Číž, podpredseda NR SR: (2008-09-04):
Teraz v mene poslaneckého klubu SDKÚ vystúpi pani poslankyňa Lucia Žitňanská, má slovo.
Ondruš, Branislav, poslanec NR SR (2011-11-30):
Ďakujem pekne. Pán kolega, ja ti chcem poďakovať za to, že si upozornil práve na takú vec, ktorá sa skutočne dotkne veľkého množstva podnikateľov, a navyše dotkne sa v oblasti, ktorú by sme mali podporovať a hľadať ďalšie a ďalšie nástroje, ako ju podporovať. Pretože motivuje podnikateľov, aby investovali do svojich podnikov, aby ich modernizovali, aby povedzme nakupovali nové stroje, zariadenia, technológie a podobne, jednoducho to všetko sa dnes dá a práve v situácii, keď je málo peňazí v hotovosti, nakupovať lízingom. A mnohí to využívajú a ja si myslím, že skutočne jednak, podčiarkujem, čo si povedal, že to bude mať negatívny dopad na podnikateľské prostredie a, bohužiaľ, to bude mať negatívny dopad práve v tej oblasti, v ktorej minimálne celoeurópsky, ale aj celosvetovo zaostávame, a to je vlastne investovanie do modernizácie podnikov.
Šimečka, Michal, podpredseda NR SR (2024-01-24):
Ďakujem pekne. Pán poslanec Szalay.
Huba, Mikuláš, poslanec NR SR (2015-03-12):
Ďakujem pekne za všetky tri reakcie na moje vystúpenie, zvlášť za tú poslednú. Tiež si myslím, že by sme mohli častejšie takto vecne diskutovať a menej politikárčiť. A opäť zdôrazňujem, že to, čo som tu predniesol, bolo najmä vďaka serióznej práci Parlamentného inštitútu, aby som sa nejako nechválil cudzím perím. Aj keď sú to záležitosti, s ktorými sa zaoberám tiež dlhodobo a veľmi som podporoval tento systém už po roku 2000, keď bola veľká šanca ho zaviesť, tak som sa zúčastňoval aj tej kampane, aj tej prípravy novej legislatívy, no, bohužiaľ, dopadlo to, ako to dopadlo. Ale znova zdôrazňujem, všetky tie veci sú pripravené a stačilo by ich oprášiť. Viem, že kolega Muránsky trošku spochybnil v prípade prijatia tohto návrhu zákona vôbec túto možnosť. Ja si nemyslím, poznám tento argument, ale nemyslím si, že by to musela byť za každých okolností taká tragédia s tou separáciou zvyšných komodít. Je to len otázka opäť iného nastavenia systému, a keď to ide inde, malo by to ísť aj u nás. Ďakujem.
Taraba, Tomáš, poslanec NR SR (2022-03-30):
Pán kolega, tak dostali ste teda veľké ocenenie, že ste mohli vystúpiť na ochranu pána Mikulca. Napísali vám to, nevedeli ste to ani prečítať. Záver z toho je, že zrejme vy ani čítať už neviete v tom klube. Je to hanba, neskutočná hanba. A to, čo ma veľmi, veľmi oslovila vaša posledná veta. Roman, robíš to dobre, máš moju plnú podporu. Pán kolega Zajačik, my sme tu túto schôdzu zvolali kvôli jednej veci, že ten váš Roman dal a zveril riadenie humanitárnej a migrantskej krízy, ktorá vám ozvučovala koncerty alebo teda tie vaše predvolebné mítingy. Vy ste povedali práve, Roman, robíš to dobre. Roman, urobil si to dobre, že si dal na starosť migračnú krízu firme, čo ozvučuje svadby. Vy ste normálny? (Smiech.) To akože, akože mne, mne došli slová. Mne normálne došli slová. Prosím vás, keby ste sa tu postavili a povedali, ospravedlňujeme sa ľuďom a nemá to našu podporu, ale my ho budeme držať, pretože na nás všetkých niečo vie. A vie na Hegera, vie na toho, na tamtoho. Alebo povedali by ste, že je to Hegerov biznis, tak preto to musel podpísať. On je v tom nevinne. Ale vy sa tu postavíte a vy práve poviete, robíš to dobre, máš našu podporu. Čo je na tomto dobré, že firma, ktorá robí svadby, má na starosti ukrajinskú krízu. No ja, ja nerozumiem potom fakt.
Paška, Pavol, predseda NR SR (2014-06-04):
Hlasujeme. (Hlasovanie.) 136 prítomných, 21 za, 7 proti, 84 sa zdržalo, 24 nehlasovalo. Neschválili sme návrh novely ústavy č. 460/1992 Zb . Ďakujem pekne, pán spravodajca. Odhlasovali sme prerokované body. Vážené pani poslankyne, páni poslanci, chcem vás informovať, že poslanci členovia poslaneckého klubu za OĽaNO doručili návrh na voľbu predsedu výboru pre pôdohospodárstvo a životné prostredie, tento materiál je tlač 1045. Máte ho v laviciach. Chcem vás požiadať o súhlas so zaradením tohto nového bodu do programu 35. schôdze, a to tak, aby sme ho prerokovali zajtra vo štvrtok 5. júna po 17.00 hodine. Je s tým všeobecný súhlas? (Súhlasná reakcia pléna.) Áno. Ďalej vás chcem ešte požiadať o súhlas so zmenami programu 35. schôdze. Navrhujem, aby sme po prerokovaní vládneho návrhu novely zákona o starobnom dôchodkovom sporení prerokovali bod č. 23 schváleného programu. A je to návrh pánov poslancov Brixiho a Martvoňa na vydanie novely zákona o vlastníctve bytov a nebytových priestorov. Je to tlač 793. Najprv budeme hlasovať o tomto návrhu. (Hlasovanie.) 134 prítomných, 102 bolo za, 29 sa zdržalo, 3 nehlasovali. Túto zmenu programu sme schválili. Ďalší návrh je, aby sme v utorok budúci týždeň o 9.00 hodine rokovali o návrhu pani poslankyne Lucie Nicholsonovej na vydanie novely školského zákona. Je to tlač 923. Bol to pôvodne bod č. 26 schváleného programu. Poprosím vás o hlasovanie. (Hlasovanie.) 135 prítomných, 119 za, 14 sa zdržalo, 2 nehlasovali. Túto zmenu programu sme schválili. Keďže sme túto zmenu schválili, navrhujem, aby sme potom, po ukončení bodu, ktorý predkladá pani poslankyňa Lucia Nicholsonová, rokovali o správe o činnosti verejného ochrancu práv za rok 2013. Je to tlač 894. (Hlasovanie.) 133 prítomných, 132 bolo za, 1 sa zdržal. Návrh sme schválili. Ďakujem veľmi pekne. Vyhlasujem... (Reakcie z pléna.) Ešte sú tam procedurálne návrhy. Pán poslanec Lipšic.
Marcinčin, Anton, poslanec NR SR (2011-10-18):
Súčasne odporúčam prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru a výboru pre pôdohospodárstvo a životné prostredie. Za gestorský výbor navrhujem. (Prerušenie vystúpenia predsedajúcim.)
P. Hrušovský, podpredseda NR SR: (2002-04-05):
(Hlasovanie.) 104 prítomných, 60 za návrh, 29 proti, 13 sa zdržalo, 2 nehlasovali. Konštatujem, že návrh sme schválili. J. Krumpolec, poslanec: Ďalej v rozprave vystúpila pani poslankyňa Mušková, predniesla dva návrhy. Prvý: žiada vládu Slovenskej republiky o stanovisko k výročnej správe a k ročnej účtovnej závierke Fondu detí a mládeže za rok 2000. Teda žiada vládu o stanovisko. A ďalší návrh, žiada ministerstvo školstva o stanovisko k výsledku kontroly hospodárenia s prostriedkami fondu a nakladania s majetkom štátu vo Fonde detí a mládeže, ktorú vykonal Najvyšší kontrolný úrad vo štvrtom štvrťroku roku 2001.
T. Cabaj, podpredseda NR SR: (2009-06-23):
S reakciou sa hlási pán poslanec Ľubomír Petrák.
Pročko, Jozef, poslanec NR SR (2024-04-23):
Ďakujem pekne. No, kto pozorne počúval tvoje vystúpenie, Gábor, tak naozaj fakt, že prevádzkové náklady na prevádzku fondu sa zvyšujú (kýchnutie v sále), pravda je, a podpora pre národnostné menšiny sa znižuje. Kýchni si! Pravda je. O čo v tomto zákone teda ide? Budem vystupovať aj v rozprave, ale to je naozaj ďalší a ja to poviem tak, ako to je, paškvil. My ideme zvyšovať náklady na prevádzku fondu a vedia si to obhájiť, lebo jednoducho elektrika bude drahšia, perá sú drahšie a ceruzky teraz sa viac lámu, ako sa lámali. No ale tak tým Maďarom musíme ubrať, však oni vedia aj spievať az a szép, az a szép, tak im musíme zobrať, aby sa naučili aj slovenské pesničky. To je ďalší paškvil a kto počúval tvoju rozpravu, tak mu ešte raz poviem, vypočujte si rozpravu Gábora Grendela. Úvod bol úžasný o tých Vietnamcoch. To bolo tak pekné, to sa mi tak páčilo, ale vlastne skutok sa nestal, lebo Kaliňák povedal, že to nebolo.
Hort, Milan, podpredseda NR SR (2011-09-13):
Ďakujem pekne. Nebudem reagovať na všetky, ale predsa len. Pán kolega Jarjabek, ja si spomínam na to, že Mikuláš Dzurinda sa k svojmu hlasu priznal, skúste povedať Robertovi Ficovi, nech je chlap a nech sa k svojmu hlasu prizná. Ja som reagoval na to, ako môže také silné slová používať človek, ktorý dokáže poprieť svoju identitu. No a k pánovi Podmanickému. Pán kolega, vy máte vyštudovanú teológiu, viete, čo si ja myslím o politikoch, čo by mali do sveta a do života a do národa a do štátu prinášať? Mali by byť tvorcovia pokoja a nie nepokoja. Robert zvykne hovoriť, že je 20 rokov v politike. Ja ho tiež sledujem, verte, že nemám voči nemu žiadnu nenávisť, len ma mrzí, že tu zavádza permanentný triedny boj. Permanentný triedny boj a rozdeľovanie spoločnosti. A to si myslím, že keď je to človek, ktorý sa rád ukazuje aj s pánom Korcom aj s ďalšími predstaviteľmi KBS-ky, že by takéto niečo mu mal už niekto povedať. Vy ste študovali teológiu, tak vám odpovedám, ak ste neštudovali marxistickú, tak mu to povedzte. Má byť tvorca pokoja a nie nepokoja. Ďakujem pekne.
P. Hrušovský, predseda NR SR: (2003-10-24):
(Hlasovanie.) Prítomných je 131 poslancov, za 97, proti 5, zdržalo sa 29. Návrh zákona sme schválili . Ďakujem pánovi poslancovi Minárikovi a poprosím pána predsedu výboru pre financie, rozpočet a menu, aby ako poverený spravodajca uvádzal návrhy hlasovaní k vládnemu návrhu zákona, ktorým sa mení a dopĺňa zákon č. 238/2001 Z. z. Colný zákon v znení neskorších predpisov a o zmene a doplnení zákona č. 200/1998 Z. z. o štátnej službe colníkov a o zmene a doplnení niektorých ďalších zákonov. Pán predseda, máte slovo.
P. Hrušovský, predseda NR SR: (2004-01-20):
Konštatujem, že Národná rada po opätovnom prerokovaní schválila zákon o sociálnej pomoci , ktorý pán prezident vrátil na opätovné prerokovanie. Teraz poprosím pána poslanca Mikloška, ktorého poveril výbor pre vzdelanie, vedu, šport a mládež, kultúru a médiá, aby ako poverený spravodajca uvádzal hlasovanie k dvom návrhom dohôd, respektíve na uzavretie dohody a zmluvy, najskôr Dohody medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelávaní, ktorý prerokúvame ako tlač 543. Pán spoločný spravodajca, prosím, aby ste uviedli návrh uznesenia, o ktorom budeme hlasovať.
Grendel, Gábor, podpredseda NR SR (2020-07-24):
(O 23.26:40 hod. potlesk s búrlivou reakciou.)
Poprosím o pokoj v rokovacej sále. (Ďalší potlesk s búrlivou reakciou o 23.36:07 hod., zároveň časomer pípaním oznámil koniec časového limitu určeného na prejav poslanca Mazureka. K rečníckemu pultu, za ktorým stojí poslanec Mazurek a štyria poslanci ĽSNS, prišiel predseda vlády SR, otočil k sebe mikrofón o 23.36:24 hod. a s iróniou v hlase povedal: „Výborný prejav, ďakujeme.“) Končím možnosť prihlásiť sa s faktickými poznámkami, ako posledný pán poslanec Šudík. Poprosím pána navrhovateľa, aby prišiel tiež, ďakujem. Pán poslanec Kašper.
Náhlik, Peter, poslanec NR SR (2015-02-03):
Vážený pán predseda, v rozprave vystúpili traja páni poslanci: pán poslanec Jozef Mikloško, Jozef Viskupič a Daniel Lipšic. Pán poslanec Lipšic podal aj pozmeňujúci návrh. Najprv, pán predseda, dajte hlasovať o bodoch zo spoločnej správy 1 až 12 s odporúčaním gestorského výboru schváliť.
Jurinová, Erika, podpredsedníčka NR SR (2015-10-02):
Ďakujem pekne. Pán spravodajca, chcete pár slov? Nech sa páči.
P. Hrušovský, predseda NR SR: (2004-06-17):
Dávam slovo teraz poverenému členovi výboru pre hospodárstvo, privatizáciu a podnikanie Alojzovi Přidalovi a žiadam ho, aby z poverenia výboru informoval Národnú radu o odporúčaní výboru k predloženému vládnemu návrhu zákona. Nech sa páči, pán poslanec.
Bublavý, Dušan, poslanec NR SR (2012-10-26):
Pán predseda, dajte hlasovať o bode 3 spoločnej správy s odporúčaním gestorského výboru schváliť.
Števulová, Zuzana, poslankyňa NR SR (2024-01-26):
Ďakujem ti, poslankyňa Plaváková, za tvoj znova veľmi obsažný a výborný príspevok a ono naozaj ako keby je namieste mať všetky tieto otázky o tom, že prečo sa vlastne znižuje premlčacia doba, prečo sa znižujú tresty za majetkové trestné činy a že prečo v podstate dochádza k takému rapídnemu nárastu hranice tej škody, najmä v tých dvoch vyšších hraniciach. 	A ono v zásade nám aj pán minister predtým vyčítal, že teda my sme za drakonické tresty a sme proti využívaniu trestu domáceho väzenia a alternatívnych trestov, ale aj ten tvoj príspevok poukazuje na to, že my a priori nie sme proti tomu, veď diskutujme, veď, samozrejme, bavme sa o tom, že či je možné nejakým dobrým a spoločnosti prospešným spôsobom vo verejnom záujme jednak znížiť počty ľudí, ktorí sú vo väzniciach, zlepšiť to, aby tresty mali nielen preventívny, ale aj nápravnovýchovný účinok, zaviesť trest domáceho väzenia, ale to sa prosto nemá robiť takýmto spôsobom bez širokej odbornej diskusie a verejnej zhody a tak, že vlastne si to niekto pod pazuchou donesie do parlamentu v decembri a dúfa, že za päť-šesť dní bude schválená bez nejakej diskusie a bez nejakých oprávnených otázok zásadná rekodifikácia Trestného poriadku, ktorou sa na dôvažok mení aj zrušuje inštitúcia, akou je Úrad špecializovanej prokuratúry. Takže nikto sa nám nemôže diviť, že v takejto situácii s týmto polemizujeme a že chceme dostať aj od ministerstva spravodlivosti, aj od duchového otca tejto novely pána Gašpara relevantné odpovede. A tieto odpovede mali byť dané a mali byť na to predkladatelia zákona pripravení, pretože mali realizovať normálne medzirezortné pripomienkové konanie, kde by sa toto všetko bolo vyjasnilo. Ďakujem.
Gaborčáková, Soňa, poslankyňa NR SR (2019-03-27):
Vážený pán predsedajúci, vážené panie poslankyne, páni poslanci, v rozprave nevystúpil žiaden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-09-11):
Pán poslanec Kubovič je prihlásený do rozpravy.
Laurenčík, Milan, podpredseda NR SR (2021-06-23):
Poslednú faktickú poznámku má pripravenú pán poslanec Peter Kremský.
Mikuš, Jozef, poslanec NR SR (2013-03-25):
Poslanecký. Poslanecký, nie vládny.
Holý, Štefan, dočasne poverený podpredseda vlády SR (2023-05-10):
Vážený pán predsedajúci, vážené panie poslankyne, vážení páni poslanci, doteraz platný zákon č. 372/2012 Z. z. o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov v znení zákona č. 218/2013 Z. z. už v súčasnosti nezohľadňuje potreby aplikačnej praxe, a to čoraz väčšie nároky pri tvorbe a použití štátnych hmotných rezerv, ako aj na iné procesy týkajúce sa hospodárenia so štátnymi hmotnými rezervami. Cieľom vládneho návrhu zákona je prijať adekvátne opatrenia a zmeny k zefektívneniu výkonu činnosti správy rezerv ako výkonnej zložky krízového riadenia štátu pre riešenie krízovej situácie a to na základe skúseností, ktoré správa rezerv získala počas vyhlásenej mimoriadnej situácie a následne núdzového stavu na riešenie pandémie spôsobenej ochorením COVID-19, ako aj pri riešení iných krízových situácií. Aplikačná prax priniesla potrebu zjednodušiť procesy a upraviť kompetencie správy rezerv tak, aby v čase vyhláseného právneho stavu bola správa rezerv oprávnená zabezpečovať tvorbu štátnych hmotných rezerv účinne. Zámerom vládneho návrhu zákona je zlepšiť pripravenosť štátu a to nastavením mechanizmu na vybavovanie žiadostí na poskytnutie štátnych hmotných rezerv počas riešenia krízovej situácie, ako aj v čase mieru a bezpečnosti. Navrhuje sa, aby zákon nadobudol účinnosť od 1. septembra 2023, čím sa zabezpečí dostatočne dlhá legisvakančná doba na oboznámenie sa s návrhom zákona. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Laurenčík, Milan, podpredseda NR SR (2021-11-09):
Teraz v rozprave vystúpi pán poslanec Kristián Čekovský. Nie je v sále, stráca poradie po druhýkrát. Takže nevystúpi. Pán poslanec Marek Hattas. Poslanec Hattas nie je v sále, takže ani on nevystúpi, stratil poradie druhýkrát. Pán poslanec Martin Čepček. Nech sa páči.
Blanár, Juraj, podpredseda NR SR (2022-05-06):
Určite ste to mysleli. Nech sa páči. (Povedané súbežne s rečníčkou.)
Šimečka, Michal, podpredseda NR SR (2023-12-12):
Ďakujem veľmi pekne. Dobré načasovanie, lebo, pán Dostál, po vašom vystúpení sa prihlásil do rozpravy pán minister. Prosím, máte slovo.
B. Bugár, podpredseda NR SR: (2005-09-22):
O ospravedlnenie svojej neúčasti na dnešnom rokovacom dni požiadali poslanci: pani poslankyňa Bollová, páni poslanci Cuper, Jarjabek, Murgaš a Soboňa. Budeme pokračovať v rokovaní, a to prvými čítaniami, najprv o návrhu poslanca Národnej rady Slovenskej republiky Jozefa Buriana na vydanie zákona, ktorým sa mení zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 1263). Pán poslanec Burian, nech sa páči, máte slovo a môžete návrh zákona uviesť.
Vaňová, Jarmila, poslankyňa NR SR (2023-02-02):
Ďakujem za slovo. Pán Ledecký, ja úplne podporujem takéto aktivity, ktoré majú pomôcť pracujúcim matkám a matkám všeobecne, pretože sama som matka. A zažila som si to, keď som svoje deti musela nosiť kade-tade a naozaj mi to nekolidovalo s mojou pracovnou dobou. To je jedna záležitosť. Vy ste ale spomenuli, že demografická krivka u Rómov stúpa a štatistiky hovoria niečo iné, aj u Rómov klesá počet detí. A my sme mali aj také projekty, teda Slovenská republika, v rámci ktorých sa rozširovali materské škôlky, ktoré boli zamerané práve na tieto deti a marginalizovaných rómskych komunít. My v našej obci sme realizovali takýto projekt a chodia tam spolu rómske aj majoritné deti. Takže to je jedna záležitosť. Lebo na druhej strane ste hovorili, že máme málo detí, tak aby sme nedelili my tu tieto deti, ja chápem, že potreby mnohých rómskych lokalít sú iné ako potreby majoritnej časti. Ale mňa by zaujímala jedna, jedna vec v súvislosti s tými podnikovými škôlkami, či ste nejako zisťovali vlastne ako dopyt tých podnikov alebo či tí zamestnanci žiadajú od tých svojich zamestnávateľov, že či chcú tieto škôlky. Lebo však jednak je treba pripravovať tú pôdu vlastne, aby to nejako začalo, ale či, či je ten záujem proste, aby, aby naozaj, či oni do toho pôjdu, ak my im pripravíme tú pôdu. Ďakujem pekne.
V. Veteška, podpredseda NR SR: (2008-05-14):
Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 609). Rozhodnutie o pridelení na prerokovanie výborom je č. 620. Opäť žiadam pána ministra Mariana Januška, aby vládny návrh zákona uviedol. M. Janušek, minister výstavby a regionálneho rozvoja SR: Ďakujem pekne. Vážený pán predsedajúci, vážené pani poslankyne, páni poslanci, vládny návrh zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, vypracovalo Ministerstvo výstavby a regionálneho rozvoja Slovenskej republiky ako iniciatívny návrh mimo Plánu legislatívnych úloh vlády Slovenskej republiky na rok 2008. Navrhovanou novelou sa do právneho poriadku Slovenskej republiky preberá smernica Rady 2005/36 Európskeho spoločenstva zo 6. septembra 2005 o uznávaní odborných kvalifikácií, a to len v časti týkajúcej sa uznávania dokladov o formálnych kvalifikáciách, teda diplomov, vysvedčení a iných dokladov o vzdelaní architektov, a uznávania odbornej kvalifikácie na výkon povolaní architekt, krajný architekt a stavebný inžinier. Vo všeobecnosti túto smernicu prebral do slovenského právneho poriadku zákon č. 293/2007 Z. z. o uznávaní odborných kvalifikácií. Navrhovaný zákon je tak špeciálnou úpravou k tomuto zákonu. Vláda Slovenskej republiky uznesením č. 248 z 23. apríla 2008 schválila návrh zákona bez pripomienok a poverila predsedu vlády Slovenskej republiky predložiť vládny návrh zákona predsedovi Národnej rady Slovenskej republiky na ďalšie ústavné prerokovanie. Ďakujem za pozornosť.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 133 poslancov, za 88, proti 6, zdržalo sa 39. Konštatujem, že sme schválili vládny návrh zákona o inšpekcii v sociálnych veciach . Teraz prosím spoločného spravodajcu z výboru pre hospodárske záležitosti pána poslanca Vojtecha Tótha, aby uvádzal hlasovanie v druhom čítaní o vládnom návrhu zákona o prístupnosti výrobkov služieb a služieb pre osoby so zdravotným postihnutím. Je to tlač 1038, bod 104 schváleného programu. Nech sa páči, pán poslanec, máte slovo. (Hlasovanie o vládnom návrhu zákona o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov , tlač 1038.)
P. Hrušovský, predseda NR SR: (2005-02-09):
(Hlasovanie.) 123 prítomných, 121 za návrh, 2 nehlasovali. Návrh sme schválili. Prosím ďalší návrh.
Šipoš, Michal, poslanec NR SR (2024-01-16):
Ďakujem pekne za slovo aj za vystúpenie, možno krátke, možno nie také rozsiahle, košaté, ale tak aj toto beriem ako za prejav nejakého gesta spolupráce, o ktoré nás poprosil pán minister. Takže ja by som chcel na pána poslanca Matoviča zareagovať a hlavne apelovať na to, čo hovoril, čo sa týka nejaké gesta alebo čo sa týka spolupráce. Je fajn, ak príde minister a poprosí nás o to, aby sme urobili nejaké gesto, aby sme možno vysli, vyšli v ústrety pri tomto zákone, ale podľa mňa tiež by bolo fajn, aby aj opozícia občas mala možnosť získať nejaké gesto od koalície a tuná mám pocit, že všetky zákony, ktoré dávate do tohto pléna, tak sú len znásilnené legislatívnym procesom, všetko ide v skrátenom legislatívnom procese, všetko narýchlo, všetko len rýchlo spratať zo stola a to sú veľmi dôležité zákony, ktoré mnohokrát vracia pani prezidentka, mnohokrát sa nemá možnosť vyradiť, vyjadriť ani Rada pre rozpočtovú zodpovednosť a iné orgány, napríklad rada prokurátorov pri zákone o trestných sadzbách a rušení ÚŠP. Ale potom, keď my sa dožadujeme nejakých odpovedí, my chceme, aby ste nám odpovedali na otázky, my vám dávame argumenty a z druhej strany je úplne ticho, tak potom je dosť také zvláštne, keď niekto z vlády príde a poprosí nás o spoluprácu, o gesto, o to, že by sme vyšli v ústrety. Je ťažké spolupracovať, keď je vám opozícia ukradnutá, ale keď ju potrebujete, ak sme vám dobrí. Tak toto by som apeloval na pána ministra, možno na ďalších predstaviteľov vlády, že chápem, že chcú nejaké gesto, ale potom aj z ich strany by bolo fajn, keby niečo u... (Prerušenie vystúpenia časomerom.)
M. Číž, podpredseda NR SR: (2010-03-04):
Vážené kolegyne, kolegovia, prerušujem rokovanie o tomto bode programu. Je 16.52 hod., pravdepodobne už ďalší návrh zákona, no to skrátené konanie. Potrebujem predsa len prestávku, pán minister, takže radi by sme vyšli v ústrety. Ale, vážené kolegyne, kolegovia, teda prerušujem rokovanie do 17.00 hodiny, kedy budeme hlasovať o prerokovaných bodoch programu. (Prestávka.) (Po prestávke.)
Bugár, Béla, podpredseda NR SR (2017-06-20):
Nech sa páči, prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 147 poslancov, za návrh hlasovalo 140, proti 3, 2 sa zdržali, 2 nehlasovali. Konštatujem, že sme v treťom čítaní , preto otváram rozpravu v rámci tohto čítania a konštatujem, že do rozpravy sa nehlási nikto, preto ju vyhlasujem za skončenú. Nech sa páči, záverečné hlasovanie.
Sulík, Richard, predseda NR SR (2010-12-15):
Kto ho nájde, dostane Mikuláša, čokoládového. Prerušujem rokovanie o tomto bode programu. Ďalší bod programu, ktorý je v poradí, je návrh poslancov Národnej rady Štefana Kužmu a Martina Pada na vydanie zákona, ktorým sa mení a dopĺňa zákon o obecnej polícii. Podľa mojich informácií ani pán Pado, ani pán Kužma sa nenachádzajú v sále. Pýtam sa, či je všeobecný súhlas, aby sme pokračovali ďalším bodom. (Súhlasná reakcia pléna.) Ďakujem pekne. Ďalší bod je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona má tlač 186. Návrh na jeho pridelenie na prerokovanie výborom je v rozhodnutí č. 172. Dávam slovo poslancovi Kamilovi Krnáčovi, aby za skupinu poslancov návrh zákona uviedol. Nech sa páči.
Pellegrini, Peter, predseda NR SR (2023-12-15):
Pán poslanec Dostál s reakciou na faktické.
Ďuriš Nicholsonová, Lucia, podpredsedníčka NR SR (2017-10-12):
Reagovať bude pani poslankyňa Grausová.
Ďurovčík, Emil, poslanec NR SR (2016-03-23):
Sľubujem. (Potlesk.)
Glváč, Martin, podpredseda NR SR (2017-10-13):
Ďakujem. Vyhlasujem všeobecnú rozpravu za skončenú. Pani navrhovateľka, záverečné slovo, nech sa páči.
Lebocký, Tibor, poslanec NR SR (2014-05-27):
O bode 4 a 21 nemôžeme hlasovať, keďže sme schválili bod 4 spoločnej správy a bod 7 môjho druhého pozmeňujúceho návrhu. Pán predseda, dajte, prosím, hlasovať o bodoch 1, 3, 5 až 18, 20, 22 až 24 spoločne z pozmeňujúceho návrhu pána poslanca Mičovského.
Ďuriš Nicholsonová, Lucia, podpredsedníčka NR SR (2017-10-11):
Ďakujem, pán spravodajca. Otváram všeobecnú rozpravu. Písomne sa neprihlásil nikto, otváram teraz možnosť prihlásiť sa ústne. Končím možnosť prihlásiť sa do rozpravy, zároveň ju považujeme za skončenú. Pán navrhovateľ, pán minister, chcete niečo dodať v rámci záverečného slova? Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Vládny návrh zákona má parlamentnú tlač 622 a spoločná správa výborov má tlač 622a. Opäť poprosím pána ministra dopravy, aby svoj návrh zákona uviedol.
Hrnčiar, Andrej, podpredseda NR SR (2016-09-13):
Pani poslankyňa Kiššová.
Šipoš, Michal, poslanec NR SR (2022-12-13):
Ďakujem pekne, pán predseda. Žiadam o presunutie hlasovania o parlamentnej tlači 1334, je to návrh skupiny poslancov Národnej rady Slovenskej republiky na vyslovenie nedôvery vláde Slovenskej republiky, na štvrtok 15. 12. o 17.00 hod. Odôvodnenie: Potreba vytvorenia priestoru na ďalšie rokovania o riešení vzniknutej krízy (ruch a krik v sále) vrátane možnosti volieb.
Zmajkovičová, Renáta, podpredsedníčka NR SR (2013-03-20):
Pán poslanec, chcete reagovať? Poprosím, zapnite pána poslanca Simona.
Hrušovský, Pavol, podpredseda NR SR (2010-10-21):
Pán poslanec Kubánek.
Kollár, Boris, predseda NR SR (2023-06-21):
Ďakujem pekne. Chce ešte niekto za ostatné poslanecké kluby zaujať stanovisko? Ak nie, tak pristúpime k tajnému hlasovaniu o návrhu poslankyne Romany Tabák na odvolávanie poslankyne Vladimíry Marcinkovej z funkcie predsedníčky výboru pre európske záležitosti. Je to tlač 1753. Svoju vôľu vyjadríte tak, že na hlasovacom lístku pri mene, priezvisku poslankyne vyznačíte tú alternatívu, za ktorú hlasujete za, proti, zdržiavam sa. Platný je len ten lístok, na ktorom je označená len jedna z uvedených alternatív. Hlasovací lístok je neplatný, ak pri mene a priezvisku poslankyne nie je vôľa označená, alebo ak je hlasovací lístok menený alebo doplňovaný. Prosím všetkých overovateľov, aby zaujali svoje stanovisko, pardon, zaujali svoje funkcie. Súčasne ich prosím, aby hlasovali ako prví. Pristúpime k vykonaniu hlasovania. (Akt tajného hlasovania.)
Pčolinský, Peter, podpredseda NR SR (2022-11-15):
S ďalšou faktickou pán poslanec Valocký.
Kollár, Boris, predseda NR SR (2021-11-24):
Prosím, prezentujme sa a hlasujme. (Hlasovanie.) Prítomných 130 poslancov, za 97, proti 1, zdržalo sa 32. Uvedený návrh sme schválili, teda konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie, prosím spravodajcu, aby uviedol hlasovanie.
B. Bugár, podpredseda NR SR: (2003-10-22):
(Hlasovanie.) Prítomných 140 poslancov, za návrh 134, hlasovania sa zdržalo 6. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Ďakujem, pán poslanec. A teraz pristúpime ešte k poslednému hlasovaniu, a to o vládnom návrhu zákona o Slovenskej televízii (tlač 395). Pán poslanec Galbavý, nech sa páči, môžeme pristúpiť k prvému hlasovaniu.
Kondrót, Maroš, poslanec NR SR (2013-05-15):
Teraz pristúpime k hlasovaniu o návrhoch z rozpravy. Vystúpil pán poslanec Droba, ktorý podal svoj pozmeňujúci návrh. Dajte, prosím, hlasovať o návrhu pána poslanca Drobu.
B. Bugár, podpredseda NR SR: (2004-11-02):
J. Cuper, poslanec: Vážený pán predsedajúci, vážené dámy, vážení páni, ja sa pripájam k môjmu predsedovi poslaneckého klubu pánovi Veteškovi a vyslovujem údiv nad tým, ako bohorovne ste začali dnešný deň tejto schôdze Národnej rady, ako keby sa minulý týždeň nič nestalo. Zo strany predsedajúceho pána predsedu Hrušovského došlo pritom k hrubému pošliapaniu Ústavy Slovenskej republiky, rokovacieho poriadku, ale aj právomoci tohto parlamentu. Jednou z hlavných právomocí parlamentu je kontrolná funkcia voči vláde. Samozrejme, ak bol spojený inštitút hlasovania o dôvere ministrovi s jeho odpoveďou na interpeláciu, tak parlament vždy hlasuje o jeho nedôvere. Teda bolo potrebné získať 76 hlasov v tomto parlamente, aby sa pán minister bohorovne mohol kochať tým, že ešte bude dehonestovať našich kolegov. Pán minister, zvykli ste si na nejaké divné móresy. To nie je dekan Právnickej fakulty v Bystrici, že ho okydáte hrubým spôsobom, aby bol odvolaný z funkcie. Toto je poslanec Národnej rady a minimálne taký ústavný činiteľ ako vy, ak v rangu nie vyššie. Preto vás žiadam aj ja a pripájam sa k tomu, aby ste sa slušne ospravedlnili, a žiadam predsedajúceho, ale aj pána predsedu tohto parlamentu, aby dal hlasovať o vašej nedôvere, pretože vy ste ju dávno stratili nielen v tejto spoločnosti, ale aj v tomto parlamente. Ak sa o ňu chcete uchádzať, tak buďte chlap a povedzte sám, že sa chcete uchádzať o dôveru v tomto parlamente, lebo ju nemáte, a tváriť sa pritom bohorovne, že ju máte, je prinajlepšom detinské. Ďakujem za pozornosť.
Blaha, Ľuboš, podpredseda NR SR (2023-12-13):
S procedurálnym návrhom sa prihlásil pán poslanec Vladimír Ledecký. Nech sa páči. (Reakcia z pléna.) Tak to bol omyl. Poprosím pána poslanca Rastislava Krátkeho s faktickou poznámkou.
Hrušovský, Pavol, podpredseda NR SR (2010-09-09):
Panie poslankyne, páni poslanci, chcem len pre poriadok upozorniť, že doručovanie poslancom je možné dvojakým spôsobom, elektronickou poštou, predpokladám, že všetci ste sa mohli s obsahom týchto návrhov zákonov oboznámiť, sú zverejnené, a na stole pri prezentácii sú aj písomné výtlačky. Päťminútovú prestávku vyhlasujem na to, aby si to poslanci mohli prevziať a oboznámiť sa s návrhom. Vyhlasujem 5-minútovú prestávku. (Prestávka.) (Po prestávke.)
Mazurek, Milan, poslanec NR SR (2018-05-29):
Opäť, Stano, ďakujem za tvoj príspevok do tejto témy. Je dobré, že si hneď na začiatku podotkol to, čo tu už bolo mnohokrát spomínané a čo je mimoriadne dôležité, aby to ľudia jednoducho chápali, aby to vedeli, a to je terminológia, ktorá hovorí o umelom prerušení tehotenstva. Pretože pri tejto téme vôbec nehovoríme o umelom prerušení tehotenstva, pretože po takomto „prerušení“ už nie je možné jednoducho pokračovať. Hovoríme tu o umelom ukončení tehotenstva alebo ešte lepšie o umelom zavraždení toho plodu. A práve tento náš návrh zákona, táto naša novela by tieto činy, toto bezmedzné vraždenie, ktorého sme svedkom každý jeden deň, radikálne, výrazne obmedzila. Hovoril si presne o tom, čo sa spomína stále, a to, že existujú iniciatívy, hnutia, občianske združenia, štedro dotované zoskupenia na ochranu stromov, na ochranu vtáčikov, na ochranu biotopov, na ochranu jašteričiek, jednoducho všetkého, čo je síce správne a plne to podporujeme, pretože je to dobrá vec, ale keď príde na ochranu nenarodených detí, ktoré neurobili nič zlé, len to, že sa proste, len to, že existujú, tak zrazu tí istí ľudia, ktorí majú plné ústa rečí o stromoch, jašteričkách, krútia hlavou a hovoria o akejsi slobode voľby a podobne. Hovoril si tie, o tom, že ostatné politické strany argumentujú tým, že prinesú vlastný návrh zákona, ktorý bude lepší, ktorý bude mať väčšiu šancu na priechodnosť. A argumentovala tým napríklad Slovenská – takzvane – národná strana, ktorá ale potom vysvetlila, už tam jedného zo svojich poslancov, čo to vlastne bude. Ten zákon by v podstate vôbec nič na súčasnom stave nemenil. Akurát by len predlžoval nejaké lehoty a menil by nejaké formuláre. To znamená, to ani nie je ani, ani, ani z obrovskej diaľky svetelných rokov prirovnateľné k nášmu návrhu zákona.
P. Paška, predseda NR SR: (2008-10-24):
Konštatujem, že sme schválili vládny návrh novely zákona č. 171/1993 Z. z. o Policajnom zbore. Pán poslanec Kovačócy uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle , je to tlač 726.
Blanár, Juraj, podpredseda NR SR (2021-11-02):
Na vaše vystúpenie dve faktické poznámky. Pán poslanec Kazda.
Mičovský, Ján, poslanec NR SR (2014-05-29):
Ďakujem za slovo a ďakujem aj pánovi poslancovi Chrenovi za reakciu. No asi nedokážeme ozaj zmerať mieru úprimnosti, tak som sa o to ani nepokúsil. Nevylučujem, že tá konštrukcia myslenia u našich poslaneckých kolegov zo SMER-u môže byť práve veľmi taká, ako ste ju popísali, ale, ak sa chytíme tej podstaty úprimný, neúprimný, ale je na stole a vieme, že, vieme ho rozšíriť veľmi jednoduchým spôsobom aj na tie obce, na ktoré tento zákon a jeho predkladatelia nemysleli. Je našou povinnosťou sa o to pokúsiť a toto už neni marketing, to neni ani úprimnosť, neúprimnosť, to je povinnosť naša. A vaša povinnosť bude to vysvetliť, prečo nie, lebo tu naozaj chýba odpoveď na otázku, že prečo nie. Toto je nevysvetliteľné. Ak to dokážete, tak ste majstri. No a to, že to robíme pomerne rýchlym spôsobom, o tom svedčí aj to, že skutočne aj pán poslanec Simon vystúpi s podobným pozmeňujúcim návrhom. My sme istou rýchlosťou dospeli k tomu, že rozmýšľame podobne a možno sme niektoré veci spoločne v tejto situácii nedomysleli, ale to je vlastne len za prvé dôkaz toho, že čas je enormne krátky pre prijatie tohto zákona z podivných dôvodov, a dôkaz aj toho, že máme úprimnú snahu vyriešiť tento problém. Takže opakujem to úplne s presvedčením, že je to potrebné tu zdôrazňovať. Vysvetlite Detviancom, vysvetlite Kremničanom, prečo sú Košičania dnes potešení dobrou správou, ktorá stadeto vzíde, a prečo by takúto správu nemali dostať aj obyvatelia Detvy a Kremnice, keď vieme, že je to možné. Ďakujem.
Krajcer, Daniel, minister kultúry SR (2011-05-19):
To ako som naznačil, pán poslanec, momentálne sme v nejakom faktickom stave, ktorý sa môže naplniť aj de iure. My ten čas využívame na to, aby sme tú situáciu zanalyzovali, pretože naozaj ide o bezprecedentný krok, čiže robí sa právna analýza, pretože, ste správne poznamenali, otvárajú sa aj takéto problémy. Otvárajú sa aj problémy s financovaním, to znamená problémy s príspevkom na duchovných, ktoré Reformovaná kresťanská cirkev dostáva. A toto všetko sú otázky, ktoré sú veľmi citlivé, lebo keď sa spája otázka vierovyznania, otázka peňazí, tak, z dlhej histórie ľudstva to vieme, toto sú väčšinou najproblematickejšie okruhy. Preto v tejto chvíli naozaj chcem si vypočuť všetkých zainteresovaných. A chcem pritom naozaj vychádzať na základe faktov a právnych možností. Celkom otvorene hovorím, že aj samotní členovia cirkvi sú dezorientovaní. Sami nevedia, ako postupovať v tomto prípade, pretože tá slovenská časť Reformovanej kresťanskej cirkvi nemá dostatočný počet dospelých občanov na to, aby mohla opätovne sa registrovať. Viete veľmi dobre, že je tam potrebných 20 000 podpisov. Čiže ani táto cesta nie je asi reálna. Otázka právneho nástupníctva je v tejto chvíli ešte predčasná. Ale naozaj snažíme sa analyzovať všetky možnosti. A z toho, aký postoj som zaujal, je vám asi jasné, že to nepodceňujeme a považujeme to naozaj za vážny problém. Skončil som, pán podpredseda.
Richter, Ján, minister práce, sociálnych vecí a rodiny SR (2017-02-09):
Vážená pani poslankyňa, štátneho príslušníka tretej krajiny môže zamestnávateľ zamestnať za podmienok stanovených zákonom o službách zamestnanosti. Ak sa preveruje situácia na trhu práce cez nahlásené voľné pracovné miesto, majú občania Slovenskej republiky a občania členských štátov Európskej únie prednosť v prístupe k zamestnaniu pred štátnymi príslušníkmi tzv. tretích krajín. Až do udelenia prechodného pobytu na účel zamestnania, či už na základe vydaného potvrdenia a možnosti obsadenia voľného pracovného miesta úradom práce, alebo udeleným povolením na zamestnanie, nemôže zamestnávateľ zamestnávať štátneho príslušníka tretej krajiny. Takže úrad práce v okamihu, resp. od okamihu, keď vydá potvrdenie o možnosti obsadenia voľného pracovného miesta cudzincom pre policajný útvar, môže miesto ponúkať uchádzačom o zamestnanie. Tento zákonom stanovený spôsob sleduje dlhodobú stratégiu umožniť v prvom rade zamestnávanie občanom, ktorí sú evidovaní na slovenských úradoch práce, prípadne občanom z Európskej únie. Eliminujeme tak prenikanie lacnej a menej kvalifikovanej pracovnej sily na európsky pracovný trh a na druhej strane zamestnávaním v prvom rade našich občanov riešime ich situáciu, sociálnu situáciu a samozrejmá vec aj situáciu ich rodín, generácií aj budúce sociálno-ekonomické postavenie. Ďakujem, skončil som.
Viskupič, Jozef, poslanec NR SR (2016-10-25):
Ďakujem. Myslím si, že boli pomenované všetky zásadné fakty, ktoré možno aj s váhou skúseností, aj s váhou toho, akým spôsobom sa parlamentarizmus na Slovensku formoval, od jeho možných začiatkov, keďže rečnil Ján Budaj, a preto by som si možno dovolil pripomenúť heslá, ktoré niekedy zneli v spoločnosti a pripravili nám nie dobré a neveselé okamihy. Myslím si, že vysvetľovať v parlamente v roku 2016 úlohu opozície a brániť jej úlohu aj tvrdými príkladmi, ktoré môžu niekedy postihnúť akéhokoľvek iného poslanca, akúkoľvek inú poslankyňu, je nedobrým obrazom, kde sme sa v rámci debaty dostali. Myslím si, že heslo „Povaľači z kaviarní, do polí a tovární!“, voľne ak to prenesieme, stále, stále nejakým spôsobom rezonuje. Ako keby tá opozícia v rámci debaty... O čom? O efektívnom rokovaní v pléne Národnej rady. Ja sa celý čas pri tejto debate pozastavujem nad tým slovom, čo to je efektívna debata tu v sieni zákonnosti, ako hovoril Jano Mičovský. Tu, v kolbišti slobodných ľudí, ktorí majú v slobodnej debate hľadať čo najlepšie možné riešenia. Niekto prišiel s mantrou alebo heslom efektívnej debaty. A nikto nemá ani ambíciu to vysvetliť. Čiže rozumiem, čo hovorí Ján Budaj, a takisto podporujem to, že mali by si vládni ľudia... (Prerušenie vystúpenia časomerom.)